Előterjesztés Zalakaros Város Önkormányzat Képviselőtestülete 2023. június 12-i ülésére

[bookmark: _Hlk105655989]Tárgy: Magyar Falu Program keretében „Út, híd, járda építése/felújítása” pályázat benyújtása

Készítette: Fehér Zsolt Tiborné városfejlesztési osztályvezető

Tisztelt Képviselőtestület!

A Magyar Falu Program keretében, „út, híd, járda építése/felújítása” válik lehetővé. A Pályázat beadási időintervalluma 2023 június 14.-2023. július 14. közötti. Út építésére igényelhető legmagasabb támogatási összeg 45 000 000 Ft.  
A képviselő testület 50/2023. (III.09.) számú határozatával döntött arról, hogy az utak felújítására vonatkozó pályázaton a Kilátó utca prioritást élvez.
A Pannonway Építő kft 1317/III. tervszám alatt 2017. évben készítette el a Kilátó út terveit, majd Képviselő Testület 103/2023. (VI.05.) számú határozatával döntött a tervkorszerűségi felülvizsgálat megrendeléséről, hogy a MFP-HHj/2023. sz. pályázati felhívásnak Zalakaros Város Önkormányzat eleget tudjon tenni. A tervezés 2022. 06. 07.-én kelt szerződéssel, 8 napos határidővel megrendelésre került. A tervezés jelen döntés meghozatala során nem zárult le, a költségbecslés kis mértékben módosulhat, de ez a tény a költségek arányain nem változtat.
A tervezés szakaszolva történik, hogy a költségbecslések alapján el lehessen dönteni, mely szakaszra kíván pályázatot benyújtani az Önkormányzat.

I. A tervezési szakasz vége (Pannonway Építő kft 1317/III. tervszámú 2017. évben készített) és a belterületi felújított szakasz között, a meglévő út területén, a felhívásnak megfelelő kb 200 m hosszú ” nem engedélyköteles beavatkozás ”  (0+435-0+632 km szelv) bruttó 14,088 millió Ft.
II. A Pannonway Építő kft 1317/III. tervszámú 2017. évben készített terve alapján a 0+435-0+315 (0+220) km szelvények között a meglévő terv felülvizsgálatával ” nem engedélyköteles beavatkozás ”  címen bruttó 9,361 millió Ft.
III. A Pannonway Építő kft 1317/III. tervszámú 2017. évben készített terve alapján a (0+315-+0+000 km szelv. közötti út „építési engedélyköteles” beavatkozás dokumentációjával bruttó 23.269 millió Ft.

Tervező szakaszolt költségbecslése alapjám, szükséges meghatározni, hogy a szakaszok közül a pályázat keretében melyek kerüljenek benyújtásra.  A Zalakaros, Kilátó út kivitelezésének össz költsége a tervező által szolgáltatott adatok alapján bruttó  46,746 Ft.

Az előterjesztés javasolja a képviselőtestület számára, hogy a keretösszeget használja ki a pályázat során.

Határozati javaslat: 

I.
A Képviselőtestület: 

1. a tervezési költségbecslés ismeretében úgy határoz, hogy a Kilátó utca 632 méter hosszú szakaszát kívánja felújítani a Magyar Falu Program (kódszám: MFP-HHj/2023. sz.) keretében a maximálisan igényelhető pályázati támogatás igénybevételével, amennyiben az elnyert támogatás nem elegendő a kivitelezői árajánlatok alapján, abban az esetben az önrészt biztosítja. Egyben dönt az építési engedély beadásáról. 
1. [bookmark: _Hlk137204874]felhatalmazza a Polgármestert a pályázat benyújtására és a pályázat benyújtásával összefüggő jognyilatkozatok megtételére.
Határidő:             azonnal
Felelős:               Novák Ferenc polgármester
Operatív felelős: Illés Gabriella projektmenedzser, Fehér Zsolt Tiborné városfejlesztési osztályvezető


II.
A Képviselőtestület
1. a Kilátó utca felújítását kizárólag a Magyar Falu Program (kódszám: MFP-HHj/2023. sz.) program keretében a maximálisan igényelhető pályázati támogatás igénybevételével -önrész biztosítása nélkül- kívánja megvalósítani. A tervezési költségbecslés alapján kizárólag az alábbi szakaszokra kívánja a pályázatot benyújtani:
javaslat: a nem engedélyköteles szakaszok felújítása 
2. felhatalmazza a Polgármestert a pályázat benyújtására és a pályázat benyújtásával összefüggő jognyilatkozatok megtételére.

Határidő:             azonnal
Felelős:               Novák Ferenc polgármester
Operatív felelős: Illés Gabriella projektmenedzser, Fehér Zsolt Tiborné városfejlesztési osztályvezető


Zalakaros, 2023. június 9.

								Novák Ferenc 
								 polgármester

